Stimati colegi,

Doresc sa va adresez aceasta scrisoare pentru a–mi exprima intentia de a candida pentru functia de membru in cadrul Consiliulului Societății Române de Pneumologie.

Din 2006, am fost prezenta activ in cadrul Comitetului Director al societatii, unde m-am implicat cu daruire, abnegatie, profesionalism, contribuind prin actiunile mele, la recunoastrea si cresterea prestigiului acesteia, atat in tara cat si in strainate.

Cu ocazia numeroaselor manifestari stiintifice la care am participat sau pe care le-am organizat, m-am implicat activ din punct de vedere stiintific, prin sustinerea unor prelegeri de actualitate in domeniul pneumologiei, in special al subiectelor preferate, legate de somnologie, fiziopatologie respiratorie (astmul bronsic, BPOC), tuberculoza, consilierea antitabagica, cancerul bronhopulmonar, etc…

Ma preocupa in permanenta pregatirea profesionala a tinerilor pneumologi, prin sustinerea de cursuri postuniversitare, sprijinul in elaborarea lucrarilor de doctorat, colaborare in publicarea unor articole in reviste de specialitate, proiecte/granturi nationale si internationale si nu in ultimul rand, suportul acordat in obtinerea unor burse in strainatate.

Experienta pe care o am in organizare, calitatile de decizie si profesionalism, colegialitatea, prietenia si respectul fata de colegii mei, sunt cateva din calitatile mele ce ma caracterizeaza si care pot contribui la obtinerea rezultatelor pozitive in cadrul SRP.

Ceea ce imi propun, este ca pe viitor sa particip in continuare la actiunile SRP, sa sustin initiativele stiintifice si profesionale ale tuturor colegilor mei, sa reprezint interesele acestora, pt ca societatea sa prospere intr un climat cat mai favorabil.

Detalii cu privire la activitatea profesionala le veti afla rasfoind CV-ul, anexat prezentei scrisori.

Va multumesc anticipat pentru interesul pe care-l veti acorda candidaturii mele,

Cu deosebita consideratie,

**Conf. Dr. Doina Todea**

Universitatea de Medicina si Farmacie „Iuliu Hatieganu” Cluj-Napoca

Medic primar pneumolog, Spitalul Clinic de Pneumoftiziologie „Leon Daniello”

